Feneyjar , ein mest heillandi borg Evrópu , verður heimsótt en hún hefur löngum verið kölluð drottning Adríahafsins og ekki að ástæðulausu því hún er einn eftirsóttasti ferðamannastaður álfunnar . Við Canal Grande gefur að líta einar 200 glæsilegar hallir og á Markúsartorginu trónir glæsileg Markúsarkirkjan og minnir á höllina úr ævintýrinu Þúsund og ein nótt . Litli miðaldabærinn Cittadella sem er umvafinn virkisveggjum frá 12. öld lætur engan ósnortinn . Endum þessa ferð með trompi á leið okkar til Mílanó með því að heimsækja Veróna sem er með fallegri borgum Norður-Ítalíu . Brottför frá Keflavík kl. 13:55 og mæting í Leifsstöð í síðasta lagi 2,5 klst. fyrir brottför . Lending í Mílanó kl. 19:40 að staðartíma og gist í nágrenni borgarinnar fyrstu nóttina . 6. september | Mílanó , Sirmione við Gardavatnið & Sottomarina Lido Eftir góðan morgunverð verður lagt af stað til Sottomarina Lido , strandarinnar við Feneyjarlónið . Á leiðinni þangað verður áð í bænum Sirmione við Gardavatnið sem er töfrandi bær á fjögurra kílómetra löngum tanga . Heillandi Schaligeri kastali frá 13. öld er eins konar inngangur í miðaldahluta bæjarins og þar gefst okkur góður tími til að njóta og skoða en náttúrufegurðin við vatnið svíkur engan . Eftir það verður ekið til Sottomarina Lido sem er spölkorn frá Chioggia . Á hótelinu er útisundlaug , heilsulind , líkamsrækt og framan við það er einkabaðströnd . 7. september | Skemmtilegur dagur í Padua Þessi skemmtilegi dagur byrjar með akstri til hinnar fornu háskólaborgar Padua . Borgin er mjög fjörleg og alltaf er líf á torginu Prato della Valle sem er eitt stærsta torg í Evrópu . Eftir skoðunarferð verður gefinn frjáls tími til að kanna borgina á eigin vegum og líta inn á kaupmenn borgarinnar sem eru ófáir . Ekki má gleyma fallega kaffihúsinu Pedrocchi frá 1831 sem allir ættu að heimsækja . 8. september | Vicensa , útimarkaður & Berico fjall Vicensa er ein fallegasta borgin í nágrenni Feneyja með sínum ítalska léttleika og miðjarðarhafsblæ . Arkitektinn Palladio prýddi borgina á 16. öld með sínum stórkostlegu byggingum og er það ástæðan fyrir því að elsti hluti borgarinnar er komin á UNESCO heimsminjaskrá . Það er nánast heilög skylda sérhvers ferðalangs að skoða glæsilegar byggingar hans t.a.m . Teatro Olimpico útileikhúsið , Basilica Palladiana kirkjuna og Palazzo Chiericati . Nú er upplagt að njóta þess að eiga rólegan dag og nota frábæra aðstöðu hótelsins . Einnig er gaman að fara í gönguferð til gamla sjávarbæjarins Chioggia sem er stutt frá hótelinu , ca 20 mínútur . Bær þessi er kallaður systurbær Feneyja vegna þess að í honum eru töfrandi brýr og litrík skemmtileg hús sem minna á Feneyjar . Upplagt að líta svo inn á kaupmenn bæjarins . 10. september | Töfrandi dagur í Feneyjum Í dag höldum við í skemmtilega skoðunarferð og siglum inn til Feneyja sem er yndisleg borg . Auður og íburður margs konar blasir hvarvetna við í borginni . Við röltum um hellulagðar og hlykkjóttar götur , yfir fjöldamargar brýr og á vegi okkar verða stórfenglegar sögulegar byggingar s.s. hertogahöllin , sem er ein glæsilegasta bygging borgarinnar . 11. september | Hrífandi dagur í virkisbænum Cittadella Cittadella , þennan litla , fallega miðaldabæ , er einstaklega gaman að heimsækja . Hann er með heillega virkisveggi frá 12. öld sem hægt er að ganga eftir allan hringinn eða tæplega 1,5 km . Hér er sjálfsagt að eyða góðum tíma í að rölta um þennan fallega miðaldabæ , sem býður upp á litlar heillandi verslanir og skemmtileg kaffi - og veitingahús . Hér er upplagt að fá sér hádegishressingu áður en ekið verður til baka á hótelið . 12. september | Veróna & heimferð Við kveðjum Sottomarina Lido ströndina eftir yndislega daga og setjum stefnuna á Mílanó en á leiðinni þangað verður áð í Veróna , einni áhugaverðustu borg Norður-Ítalíu . Brottför þaðan kl. 20.40 og lending í Keflavík kl. 22.55 að staðartíma .